钦定古今图书集成/明伦汇编/闺媛典/第297卷 > 皇清三十 > 潘景焕妻孔氏
## 钦定古今图书集成/明伦汇编/闺媛典/第297卷 > 皇清三十 > 潘景焕妻孔氏

按《邹县志》：“孔氏，庠生潘景焕妻。归四载，氏年十八。兵乱夫死，氏于众骸中认夫尸，负归殡葬。土寇猖獗，掘发翁坟，氏不避艰险，亲入圹中，收骨入棺，封墓如故。奉六十孀姑，事生送死，悉合于礼。抚两岁遗孤，课读成名，克定厥家。康熙三十六年奉。”

旨“建坊旌表。”